**Nota informativă**

**la proiectul hotărârii Guvernului „Cu privire la**

**restructurarea administrației publice centrale de specialitate”**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul de hotărâre a fost elaborat de Centrul de Implementare a Reformelor în coordonare cu Cancelaria de Stat. |
| 1. **Condițiile ce au impus elaborarea proiectului de act normativ și finalitățile urmărite** |
| În Programul său de activitate, aprobat prin Hotărârea Parlamentului nr. 1 din 20 ianuarie 2016, Guvernului și-a asumat realizarea reformei administrației publice centrale, inclusiv prin optimizarea numărului de ministere și al autorităților publice și costurilor administrative.  Un prim pas în realizarea acestui obiectiv a fost elaborarea și prezentarea Parlamentului spre examinare a proiectului noii Legi cu privire la Guvern, care a fost adoptată de Parlament la data de 7 iulie 2017 și intrată în vigoare la data de 19 iulie 2017.  Astfel, în conformitate cu art. 10 alin. (4) din Legea nr. 136 din 7 iulie 2017 cu privire la Guvern, Prim-ministrul a uzat de dreptul său de a solicita Parlamentului modificarea listei ministerelor.  Ca urmare, Parlamentul a acceptat solicitarea Prim-ministrului, adoptând în acest sens Hotărârea nr. 189 din 21 iulie 2017 privind aprobarea Listei ministerelor.  Astfel, conform art. 1 din Hotărârii nominalizată a Parlamentului a fost aprobată următoarea listă a ministerelor:   1. Ministerul Economiei și Infrastructurii; 2. Ministerul Finanțelor; 3. Ministerul Justiției; 4. Ministerul Afacerilor Externe și Integrării Europene; 5. Ministerul Afacerilor Interne; 6. Ministerul Apărării; 7. Ministerul Educației, Culturii și Cercetării; 8. Ministerul Sănătății, Muncii și Protecției Sociale; 9. Ministerul Agriculturii, Dezvoltării Regionale și Mediului.   Totodată, în art. 2 din hotărârea respectivă, Parlamentul a stabilit algoritmul de restructurare a ministerelor.  Pentru a asigura realizarea prevederilor Hotărârii menționate a Parlamentului, Guvernul în conformitate cu art. 3 din această hotărâre urmează:   1. să reorganizeze structura administrației publice centrale de specialitate; 2. să prezinte Parlamentului propuneri de aducere a legislației în vigoare în concordanță cu noua structură a organelor centrale de specialitate ale administrației publice; 3. să aducă actele sale normative în concordanță cu prezenta hotărâre.   Astfel, întru executarea prevederilor Hotărârii Parlamentului menționate mai sus, a fost elaborat proiectul de hotărâre a Guvernului privind restructurarea administrației publice centrale de specialitate |
| 1. **Principalele prevederi ale proiectului și evidențierea elementelor noi** |
| Prevederile proiectului sunt întemeiate pe normele legale conținute în art. 7 lit. c) și d) din Legea nr. 136 din 7 iulie 2017 cu privire la Guvern și art.10 din Legea nr. 98 din 4 mai 2012 privind administrația publică centrală de specialitate, care stabilesc competența și, respectiv, reglementează modalitatea de reorganizare a ministerelor.  Astfel, conform prevederilor proiectului reorganizarea se va efectua prin absorbție, după cum urmează:  Ministerul Economiei își modifică denumirea în Ministerul Economiei și Infrastructurii și va absorbi Ministerul Transporturilor și Infrastructurii Drumurilor și Ministerul Tehnologiei Informației și Comunicațiilor;  Ministerul Culturii își modifică denumirea în Ministerul Educației, Culturii și Cercetării și va absorbi Ministerul Educației și Ministerul Tineretului și Sportului  Ministerului Muncii, Protecției Sociale și Familiei își modifică denumirea în Ministerul Sănătății, Muncii și Protecției Sociale și va absorbi Ministerul Sănătății.  Ministerul Dezvoltării Regionale și Construcțiilor își modifică denumirea în Ministerul Agriculturii, Dezvoltării Regionale și Mediului și va absorbi Ministerul Agriculturii și Industriei Alimentare și a Ministerul Mediului.  De asemenea conform proiectului competențele în domeniul construcțiilor exercitate în prezent de Ministerul Dezvoltării Regionale și Construcțiilor se transferă în competența Ministerului Economiei și Infrastructurii, iar competențele de elaborare, asigurare a implementării, monitorizare și evaluare a politicilor publice în domeniul cercetării exercitate în prezent de Academia de Științe a Moldovei se transferă în competența Ministerului Educației, Culturii și Cercetării.  Totodată, în proiect ministerelor le sunt stabilite un set de sarcini care urmează a fi realizate în termeni restrânși astfel încât să se asigure implementarea corespunzătoare a prevederilor proiectului. |
| 1. **Fundamentarea economico-financiară** |
| Mijloacele financiare necesare pentru acoperirea cheltuielilor legate de implementarea prevederilor proiectului vor fi acoperite din mijloacelor aprobate în Legea bugetului de stat pe anul 2017 pentru implementarea Strategiei de reformă a administrației publice |
|  |
| 1. **Avizarea și consultarea publică a proiectului** |
|  |

În baza celor expuse, se prezintă pentru examinare proiectul de hotărâre a Guvernului „Cu privire la restructurarea administrației publice centrale de specialitate”.

**Iurie CIOCAN,**

***director al***

***Centrului de Implementare***

***a Reformelor***